DOLOŽKA ZLUČITEĽNOSTI 
právneho predpisu
s právom Európskych spoločenstiev a právom Európskej únie

1.	Predkladateľ návrhu právneho predpisu:
Vláda Slovenskej republiky

2.	Názov návrhu právneho predpisu: 
Nariadenie vlády Slovenskej republiky o požiadavkách na ochranu zdravia zamestnancov pred rizikami súvisiacimi s expozíciou karcinogénnym a mutagénnym faktorom pri práci

3.	Problematika návrhu právneho predpisu:
a)	je upravená v práve Európskych spoločenstiev - sekundárnom:
Smernica Európskeho parlamentu a Rady 2004/37/ES z 29.apríla 2004 o ochrane pracovníkov pred rizikami spojenými s expozíciou karcinogénnom a mutagénom pri práci (šiesta individuálna smernica v zmysle článku 16 ods. 1 smernice 89/391/EHS)
b)	nie je upravená v práve Európskej únie, 
c)	nie je obsiahnutá v judikatúre Súdneho dvora Európskych spoločenstiev alebo Súdu prvého stupňa Európskych spoločenstiev.
  	
4.	Záväzky Slovenskej republiky vo vzťahu k Európskym spoločenstvám  a Európskej únii:

a)	identifikácia záväzkov vyplývajúcich z Aktu o podmienkach pristúpenia pripojenom k Zmluve o pristúpení Slovenskej republiky k Európskej únii:
	pre Slovenskú republiku vyplynuli záväzky z čl. 53 a 54 aktu, a to povinnosť prebrať smernicu 2004/37/ES Európskeho parlamentu a rady z 29.apríla 2004 o ochrane pracovníkov pred rizikami z vystavenia účinkom karcinogénov alebo mutagénov pri práci,
b)	identifikácia prechodných období vyplývajúcich z Aktu o podmienkach pristúpenia pripojenom k Zmluve o pristúpení Slovenskej republiky k Európskej únii:
	prechodné obdobia vyplývajúce z  Aktu o podmienkach pristúpenia pripojenom k Zmluve o pristúpení Slovenskej republiky k Európskej únii neboli schválené,
c)	lehota na prebratie smernice alebo rámcového rozhodnutia podľa určenia gestorských ústredných orgánov štátnej správy zodpovedných za prebratie smerníc a vypracovanie tabuliek zhody k návrhom všeobecne záväzných právnych predpisov alebo lehota na implementáciu nariadenia alebo rozhodnutia z nich vyplývajúca:
	smernica 2004/37/ES Európskeho parlamentu a rady z 29.apríla 2004 o ochrane pracovníkov pred rizikami z vystavenia účinkom karcinogénov alebo mutagénov pri práci (šiesta samostatná smernica v zmysle článku 16 ods.1 smernice Rady 89/391/ EHS) je kodifikovaným znením smernice Rady 90/ 394 / EHS z 28.júna 1990 o ochrane pracovníkov pred rizikami z vystavenia účinkom karcinogénov pri práci, preto neustanovuje lehotu na prebratie,
d)	informácia o konaní začatom proti Slovenskej republike o porušení Zmluvy o založení Európskych spoločenstiev podľa čl. 226 až 228 Zmluvy o založení Európskych spoločenstiev v platnom znení:
	konanie nebolo začaté,
e)	informácia o právnych predpisoch , v ktorých sú preberané smernice alebo rámcové rozhodnutia už prebraté spolu s uvedením rozsahu tohto prebratia:
	transpozícia Smernica Rady 90/394/EHS z 28.júna 1990, ktorá bola zmenená a doplnená smernicou Rady 97/42/ES a naposledy smernicou Rady 1999/38/ES s konečným termínom transpozície 29.apríl 2003 sa realizovala 
zákonom Národnej rady Slovenskej republiky č.272/1994 Z.z. o ochrane zdravia ľudí v znení zákona č.514/2001 Z.z. s účinnosťou od 1.1. 2001 a nariadením vlády Slovenskej republiky č. 46/2002 Z.z. o ochrane zdravia pri práci s karcinogénnymi a mutagénnymi faktormi s účinnosťou od 1.2.2002 .

5.	Stupeň zlučiteľnosti návrhu právneho predpisu s právom Európskych  spoločenstiev alebo právom Európskej únie: úplný
	
6.	Gestor a spolupracujúce rezorty: Ministerstvo zdravotníctva Slovenskej republiky